Livadia

Må ikke forveksles med byen Livadija på Krimhalvøya.

Livadia (moderne gresk: Λιβαδειά; gammelgresk: Λεβάδεια, Lebadeia) er en by i det sentrale Hellas. Det er hovedstaden i den regionale enheten Boiotia. Livadia er lokalisert 130 km nordvest for Athen, øst for Nafpaktos, østsørøst for Amfissa og Desfina, sørøst for Lamia og vest for Khalkis. Livadia er knyttet med riksveien GR-48 og flere km vest for GR-3. Området rundt Livadia er preget av fjell mens dalstrøkene er preget av gårder og jordbruk. Levadias industri er urban og rural i utkanten. Her er også fotballaget Levadiakos FC i den greske Superliga.

 Kommunen 
Kommunen Livadia ble opprettet i 2001 i henhold til reform i lokalstyre ved å slå sammen fem tidligere kommuner, som da ble kommunale enheter:Kallikratis-loven  (PDF), det greske innenriksdepartementet
  Khaironeia (Agios Vlasios, Akontio, Anthochori, Chaironeia, Profitis Ilias, Prosili, Thouri, Vasilika)
 Davleia (Davleia, Mavroneri, Parori)
 Koroneia (Agia Anna, Agia Triada, Agios Georgios, Alalkomenes, Koroneia)
 Kyriaki
 Livadia (Lafystio, Livadia, Romaiiko)

Kommunen Livadia består av følgende fjerntliggende bosetninger (foruten byen selv): Agios Nikolaos Livadias (befolkning: 25), Analypsis Livadias (befolkning: 184), Elikon (befolkning: 43), Perachora (befolkning: 279), Stathmos (befolkning: 3), Tzimeika (befolkning: 25) og Tsoukoulades (befolkning: 149).

 Historie 
Pausanias, som skrev på 100-tallet e.Kr., rapporterte at det opprinnelige navnet på byen var Mideia, og at det tok navnet Lebadeia fra Lebedos fra Athen som flyttet byen til dens nåværende lokaliseringen ved breddene av elven Herkyna. Pausanias: Hellas beskrivelse, IX.39 Byens guddommelige beskytter var helteguden Trofonios. Hans orakel, som involverte en rystende nedstigning til et undergrunnskammer, var kjent utenfor Hellas. Ved kildene fra elven Herkyna er det grunne grotter med nisjer og marmorlevninger som det hevdes er setet til orakelet. 

På høyden over er det en liten borg fra middelalderen, hovedsakelig arbeidet til spanske leiesoldater på 1300-tallet. Lengre vest med storslått utsikt fra åsene ved Profitis Ilias, er det ruiner av et stort tempel for Zevs Basileos, kanskje påbegynt på 200-tallet f.Kr., men aldri fullført. Hansen, Mogens et al. (2004): Inventory of Archaic and Classical Poleis, Oxford 

Katedralkirken for sankt Georgios huser en betydningsfull relikvie, levningen av sankt Georgios' hode. Det ble fraktet til Venezia på 1400-tallet, men gitt tilbake til Livadia som en håndslag på god interkirkelig samarbeid i 1999. "Ναός Αγίου Γεωργίου (Λιβαδειά) - Βοιωτικός Κόσμος". Viotikoskosmos.wikidot.com.

I middelalderen var det rekke vannmøller langs elven. En av disse er blitt bevart. 

 Billedgalleri 

 Referanser 

 Eksterne lenker 

 Festningen Levadia, det greske kulturdepartement

Kategori:Boiotia
Kategori:Greske prefekturhovedsteder
Kategori:Kommuner i Sentral-Hellas